Solistul trupei JukeBox, primul artist vaccinat în România.
Alexandru Vasilache este solistul trupei JukeBox. Artistul a absolvit Facultatea de Medicină, însă și-a urmat pasiunea pentru muzică. Alexandru a profitat de lockdown și s-a pregătit pentru examenul de rezidențiat.
Pe Alex Vasilache îl ştim de la trupa JukeBox. E solistul care niciodată nu-și lasă fanii să stea pe scaun la concerte.Acum, este oficial primul artist vaccinat în România. Asta datorită celei de-a doua pasiuni a lui. Medicina.Alexandru Vasilache, solistul trupei JukeBox: "Nemaicântând, mi-a rămas timp cu care a trebuit să mă decid ce fac şi atunci am decis să dau examenul de rezidenţiat. La spital am început acum în Ianuarie. Este anul întâi de rezidenţiat la boli infecţioase. Nouă ca medici ni s-a oferit ocazia de a fi printre primii care fac vaccinul, am privit chestia asta ca pe o oportunitate până la urmă. Nu ne-a obligat nimeni, nu te forţează nimeni"Alex e optimist şi speră să ajungă cât mai repede înapoi pe scenă.Alexandru Vasilache, solistul trupei JukeBox: "Până la urmă, vaccinarea nu e o chestie pe care o faci numai pentru tine, că nu e o acţiune care te protejează doar pe tine. Ci practic tu eşti unul dintre factorii care au capacitatea de a opri răspândirea virusului.".